text: Cassà viurà l'espectacle i emoció de les quatre rodes
  Organització a càrrec del Moto Club Rav Motor
  La Copa Catalana de Quadresistència celebrarà aquest cap de setmana la cinquena prova de la temporada a Cassà de la Selva.
  La població gironina serà escenari de la penúltima prova del campionat, que es presenta més emocionant que mai, ja que cap de les tres categories en joc, Q1, Q2 i Trofeu Qamateur, té definit un campió.
  La cursa de diumenge al circuit de Cassà comptarà amb la participació d'uns 40 pilots, entre els quals cal destacar la participació de dues noies pilots, a més de l'increment constant de pilots vinguts de l'estranger.
  El circuit de Cassà, amb un recorregut d'uns 1,5km, obrirà les seves portes a primera hora del matí, ja que a les 9:15h s'iniciaran els entrenaments, i a les 10:25h es donarà el tret de sortida a cursa.